[{"text_idx": "#000000", "text": "Hambaimplantaat on valmistatud titaanist, mis on bioloogiliselt sobiv organismi kudedega ja selle materjali omaduseks on luukoesse paigaldatuna seal integreeruda ehk u\u0308mbritseva luuga kokkukasvada \u2013 luustuda. Titaanist implantaadid on kasutusel alates aastast 1960 ja praeguseks on olemas ligi 50 aastat to\u0303enduspo\u0303hist materjali kliinilistest uuringutest, et tegemist on turvalise ja va\u0308ga ha\u0308sti prognoositava meetodiga kaotatud hammaste asendamiseks."}, {"text_idx": "#000001", "text": "Hambaimplantaadid koosnevad titaanist kruvist, mille pikkus on enamasti 8-10 mm ja laius 3,5-4,5 mm. Erinevateks anatoomilisteks isea\u0308rasusteks on olemas ka lu\u0308hemaid ja pikemaid ning kitsama/laiema diameetriga implantaate. Kruvi paigaldatakse lo\u0303ualuusse ja luustumise ja\u0308rgselt asendab see puuduva hamba juurt. Implantaadile asetatakse omakorda spetsiaalne kinnituselement, mille nimi on abutment. See hakkab u\u0308hendama luu sees paiknevat kruvi ja suuo\u0303o\u0303nes paiknevat hambakrooni (kas u\u0308ksikut vo\u0303i sildproteesi osana) vo\u0303i toetama eemaldatavat proteesi."}, {"text_idx": "#000002", "text": "Kasvav lo\u0303ualuu: kuna hambaimplantaat luustub lo\u0303ualuus peab selleks ajaks olema luu areng lo\u0303ppenud (ei sobi kasutamiseks noorematele kui 18 eluaastat)\nSuu peab olema terve: eelnevalt tuleb ravida ko\u0303ik hambaaugud, juurealused po\u0303letikud ning igeme ja hamba kinnituskudede po\u0303letikud. Kui implantaadid asetatakse ravimata parodontiidiga patsiendi suhu on va\u0308ga suur oht, et infektsioon levib olemasolevate hammaste igemetaskutest ka implantaadi u\u0308mber, mis vo\u0303ib kaasa tuua luukao ja implantaadi kaotuse.\nHalb suuhu\u0308gieen: enne implantaatide paigaldamist tuleb koos hambaarstiga u\u0308le vaadata kodused hu\u0308gieenivo\u0303tted. Ravi pikaajaline o\u0303nnestumine so\u0303ltub heast suuhu\u0308gieenist ja hambakatu kontrollist. Pa\u0308rast implantaatide asetamist tuleb ka\u0308ia regulaarselt kontrollis ja puhastuses, et hinnata igemete ja luu seisundit implantaadi u\u0308mber ning ennetada komplikatsioone vo\u0303imalikult varakult.\nU\u0308ldtervise probleemid: mitte-kontrolli all olev diabeet (suurem infektsioonioht ning halvem paranemine pa\u0308rast protseduuri); verehu\u0308u\u0308bimise probleemid; teatud luukoe haigused; immuunsu\u0308steemi puudulikkus; uimastite tarvitamine.\nSuitsetamine: suitsetamine muudab organismi immuun-ja po\u0303letikuvastust ning uuringud on na\u0308idanud, et vo\u0303rreldes mittesuitsetajatega on suitsetajatele iseloomulik halvenenud operatsioonija\u0308rgne paranemine ning suurem oht implantaatide kaotuseks. Suitsetamisest loobumine to\u0303stab ma\u0308rgatavalt implantaatravi o\u0303nnestumise to\u0303ena\u0308osust."}, {"text_idx": "#000003", "text": "Hambaimplantaatide eelised vo\u0303rreldes konventsionaalsete proteesidega ( hambakroonid, sildproteesid jne)\nRaviprotsessist la\u0308hemalt ja selle etapid"}]